ચાઇલ્ડ હેલ્પ લાઇનના અધિકારી અર્ષદખાન પઠાણે કહ્યું કે, ‘અમે ફરિયાદ બાદ સોસાયટીની મુલાકાત લીધી હતી અને તમામ મેમ્બર સાથે બેઠક યોજી હતી. જે લોકો આ બાળકોના રમવાનો વિરોધ કરતા હતા તેમને અમે પ્રશ્ન પૂછ્યો કે ‘જ્યારે તમારા જ બાળકો આ રીતે રમવા માગતા હશે ત્યારે તમે શું કરશો?’ જ્યારે બાળકોને અમે સમજાવ્યા કે તેઓ રમે ભલે પરંતુ લોકોને ખલેલ ન પહોંચે તેનું ધ્યાન રાખે તેમજ તેમની સંપત્તિને નુકસાન ન પહોંચાડે.’